b'\n_START_ARTICLE_\nReal Betis\n_START_PARAGRAPH_\nReal Betis Balompi\xc3\xa9 je \xc5\xa1panski nogometni klub iz Seville. Ustanovljen je bil 12. decembra 1907 in trenutno igra v La Ligi, 1. \xc5\xa1panski nogometni ligi._NEWLINE_Real Betis je bil enkrat \xc5\xa1panski prvak in sicer po koncu sezone 1934/35, a je zaradi ugleda delovnega tima v \xc4\x8dasu Francove diktature kmalu padel v pozabo. Osvojil pa je tudi dva \xc5\xa1panska kraljeva pokala (1977, 2005) in enkrat pokal Andaluzije (1928). Vidnej\xc5\xa1i uspeh Real Betisa v evropskih tekmovanjih pa je nastop v Ligi prvakov v sezoni 2005/06, potem, ko je v prej\xc5\xa1nji sezoni, v doma\xc4\x8di ligi zasedel 4. mesto. Tu je v skupini z Liverpoolom, Chelseajem in Anderlechtom vknji\xc5\xbeil 2 zmagi, 1 remi in 3 poraze ter s tem zasedel 3. mesto v skupini, s \xc4\x8dimer si je zagotovil nastop v Evropski ligi. Tam pa je v osmini finala izgubil proti romunski Steaui (0-0, 0-3)._NEWLINE_Betisov doma\xc4\x8di stadion je Benito Villamar\xc3\xadn, ki sprejme 52.500 gledalcev. Barvi dresov sta bela in zelena. Znani nadimki nogometa\xc5\xa1ev Betisa so B\xc3\xa9ticos, Los Verdiblancos (Belozeleni), El Glorioso (Slavni), Lobos (Volkovi) in drugi.\n_START_SECTION_\nRivalstvo\n_START_PARAGRAPH_\nBetisov rival je mestni tekmec Sevilla. Njuni dvoboji se imenujejo El derbi Sevillano\n_START_SECTION_\nZanimivost\n_START_PARAGRAPH_\nZaradi burne zgodovine in \xc5\xa1tevilnih relegacij je moto Real Betisa "Viva el Betis manque pierda" (Dolgo naj \xc5\xbeivi Betis, tudi ko izgublja)'